Ғәйн изаров Зәбих Әхмәҙи улы 1923 йылдың 8 майында Башҡортостан Республикаһы Ейәнсура районының Үрге Муйнаҡ ауылында урта хәлле крәҫтиән ғаиләһендә тыуған. Ата-әсәһе мал көткән һәм иген, йәшелсә сәсеү менән шөғөлләнгән. Зәбих Әхмәҙи улы 1931 йылда Муйнаҡ ете йыллыҡ мәктәбенең беренсе синыфына уҡырға инә. Был мәктәпте тамамлағандан һуң, 1941 йылда тыуған районының Абзан урта мәктәбендә 10 класты тамамлай. 1941 йылдың көҙөндә Ғәйнизаров Зәбих Әхмәҙи улын Ҡыҙыл Армияға хеҙмәткә саҡыралар. Бөйөк Ватан һуғышы барышында Зәбих Әхмәҙи улыгенерал Шайморатов командалыҡ иткән 112-се Башҡорт кавалерия дивизияһының 275 полкында пулеметсы булып хеҙмәт итә. Курск, Тула, Липецк ҡалалары өсөн барған алыштарҙа ҡавтнаша. 1942 йылдың октябрендәге бер алышта уң аяғы ҡаты йәрәхәтләнә. Ул 1943 йылдың авгусына тиклем хәрби госпиталдәрҙә дауалана. Һуғышта алған ҡаты йәрәхәтенән терелгәндән һуң, ул һаулығы буйынса демобилизациялана. тыуған ауылына әйләнеп ҡайтҡас, башта магазинда һатыусы булып эшләй. 1944 йылда Ырымбур педагогия институтының география факультетына ситтән тороп уҡырға инә һәм тыуған Муйнаҡ ете йыллыҡ мәктәбендә уҡытыусы булып эшләй башлай.